Rótgróin fyrirtæki sameinuð undir nýju nafni Árið 2017 sameinuðust tvær rótgrónar verslanir í íslensku viðskiptalífi , Einar Farestveit og co . og Sjónvarpsmiðstöðin , undir sameiginlega merkinu Rafland . Þar sem áður var Sjónvarpsmiðstöðin er nú sjónvarps - og raftækjadeild Raflands staðsett áfram í Síðumúla 2 en starfsemi Einars Farestveit fellur nú undir heimilistækjadeild Raflands og er staðsett í Síðumúla 4 . Starfsfólk með áratuga langa reynslu og sérþekkingu úr verslununum tveimur hefur sameinað krafta sína sem starfsfólk Raflands þar sem boðið er upp á fyrsta flokks þjónustu og persónulega aðstoð . Einkennisorð Raflands eru Betra borgar sig . En við leggjum áherslu á hágæða vörur sem endast , valdar með aðstoð sérfræðinga fyrir ólíkar þarfir nútímaheimilisins . Við bjóðum upp á þekkt og vönduð vörumerki á borð við LG , KitchenAid , harman kardon , Sonos , Saeco , JBL , Dyson , Panasonic , Siemens , Bosch , Beko og Yamaha . Í Raflandi fæst úrval af raftækjum fyrir heimilið , þar fást stór sem smá heimilistæki allt frá þvottavélum , ofnum og helluborðum yfir í blandara og minni heimilistæki ásamt raftækjum eins og sjónvörpum , heimabíóum og hljómtækjum . Árið 2019 fékk Rafland viðurkenningu sem Framúrskarandi fyrirtæki frá Creditinfo . Rafland er því í hópi þeirra 2% íslenskra fyrirtækja sem uppfylla ströng skilyrði greiningar Creditinfo á Framúrskarandi fyrirtækjum 2019 .